Държавен вестник, бр. 60, 2025 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  60
избира по реда на ал. 1. Заместник-председа­
телят изпълнява функциите на председател на 
изпълнителния съвет в случаите на отсъствие 
на председателя.
Раздел ІV
Управител
Чл. 14. (1) Управителят на Фонда се оп­
ределя след проведен от министъра на ино­
вациите и растежа конкурс. Министърът на 
иновациите и растежа сключва с управителя 
договор за управление за срок четири години.
(2) Управителят на Фонда трябва да има 
опит в управлението или мониторинга и кон­
трол на проекти или програми в областта на 
иновациите и технологичния трансфер.
(3) За управителя се прилагат изискванията 
по чл. 6, ал. 4.
(4) Управителят може да бъде освободен 
по преценка на министъра на иновациите и 
растежа преди изтичане срока на договора 
по ал. 1, както и при настъпване на някое от 
условията на чл. 7, ал. 1.
(5) При освобождаването на управителя по 
реда на ал. 4 или при временна невъзможност 
да изпълнява задълженията си повече от 
30 дни министърът на иновациите и растежа 
определя временен управител в съответствие 
с изискванията по ал. 3 и по препоръка на 
изпълнителния съвет. Временният управител 
изпълнява задълженията на управителя до 
отпадане на временната невъзможност за 
изпълнение на задълженията му или до оп­
ределянето на нов управител след проведен 
конкурс.
(6) При отсъствие на управителя той се 
замества от главния секретар въз основа на 
писмена заповед за всеки конкретен случай, 
в която се посочва обемът на правомощията 
по време на заместването.
(7) Минималното възнаграждение на упра­
вителя е в размер на максималната граница за 
степен 4 за длъжността „директор на дирекция 
в администрацията на Министерския съвет или 
министерство“ на месец съгласно Наредбата 
за заплатите на служителите в държавната 
администрация, като конкретният размер се 
определя по реда на Постановление № 67 на 
Министерския съвет от 2010 г. за заплатите в 
бюджетните организации и дейности.
Чл. 15. (1) Управителят на Фонда отговаря 
за административното и финансовото управ­
ление на Фонда и за законосъобразността на 
решенията му.
(2) В изпълнение на правомощията по ал. 1 
управителят:
1. представлява Фонда;
2. организира и ръководи оперативната 
дейност на Фонда в съответствие с приетите 
от изпълнителния съвет решения;
3. въз основа на решение на изпълнителния 
съвет по чл. 8, т. 2 изготвя тригодишната опе­
ративна програма и я представя за одобрение 
на изпълнителния съвет;
4. изготвя годишния отчет за дейността 
на Фонда и го представя за одобрение на 
изпълнителния съвет;
5. изготвя проекта на бюджет на Фонда и 
го представя за одобрение на изпълнителния 
съвет;
6. за всеки конкурс предлага на изпълнител­
ния съвет проект на конкурсна документация, 
изготвен от работна група съгласно чл. 33;
7. открива със заповед конкурсите на Фонда 
въз основа на решенията на изпълнителния 
съвет и тригодишната оперативна програма;
8. сключва договорите за предоставяне на 
средства от Фонда;
9. упражнява контрол по процедурите за 
мониторинг и оценка на изпълнението на 
финансираните проекти;
10. представя на изпълнителния съвет 
информация за текущото изпълнение на 
решенията на съвета и за изразходването на 
средствата на Фонда;
11. може да създава експертни работни 
групи за изпълнение на дейности по Рамко­
вата програма по чл. 9, ал. 4 от ЗННИИ за 
конкретни задачи след решение на изпълни­
телния съвет;
12. решава всички останали финансови 
и административни въпроси, които не са от 
изключителната компетентност на изпълни­
телния съвет.
(3) Управителят е орган по назначаване/
работодател на служителите на Фонда.
(4) Управителят може да сключва договори 
с национални или чуждестранни експерти за 
подпомагане дейността на Фонда след съгла­
суване с изпълнителния съвет. Експертите 
получават възнаграждение, определено от 
изпълнителния съвет.
(5) В изпълнение на решенията на изпъл­
нителния съвет управителят сключва договори 
с национални, чуждестранни или междуна­
родни организации за съвместни програми, 
обмен на опит или други дейности, свързани 
с изпълнението на целите на Фонда.
(6) Управителят на Фонда е администратор 
на държавна помощ по смисъла на Закона за 
държавните помощи.
(7) В случаите по чл. 14, ал. 6, при от­
съствие на главния секретар, управителят на 
Фонда може да определи със заповед за всеки 
конкретен случай служител на Фонда, който 
да изпълнява функциите му за не повече от 
30 дни. Със заповедта се определят правомо­
щията на изпълняващия функциите служител.
Чл. 16. (1) Конкурсът за заемане на пози­
цията „управител“ се обявява със заповед на 
министъра на иновациите и растежа, която 
определя:
1. минималните и специфичните изисква­
ния, на които трябва да отговаря кандидатът за 
управител, кратко описание на задълженията 
и размера на възнаграждението;
2. начина за провеждане на конкурса и 
методиката на оценка;